Bodljikava veprina
Bodljikava veprina (oštrolisna veprina, kostrika, veprovina, ježevina, metlika; lat. Ruscus aculeatus) je vazdazeleni grm. Stabljika joj je razgranata i nosi dvije vrste listova, a može narasti od 30 cm pa do jedan metar visine. Lažni su listovi šiljati i bodljikavi, po čemu je dobila i naziv oštrolisna veprina, a s donje su im strane maleni pravi listovi. Iz neuglednih cvjetova razvija se plod, otrovna boba crvene boje, kojim se hrane razne životinje. Bodljikava veprina inače pripada sloju grmlja, a u Hrvatskoj je zaštićena biljka. Mladi izdanci biljke jestivi su, no zbog zaštićenosti biljke mogu se sabirati samo u ekstremnim situacijama. Preferira vapnenasto tlo. Raste na mnogim nalazištima u kontinentalnom i primorskom području: Slavonija, Hrvatsko zagorje, Samoborsko gorje, Medvednica, Gorski kotar, Lika, Velebit, otoci Cres i Lošinj, te okolica Nina.

Ljekovitost 

Najviše se koristi kod liječenja proširenih vena, te hemoroida (podzemni dijelovi biljke). Smanjuje zatvor i zadržavanje vode, potiče cirkulaciju. Ne smije se koristiti kod osoba sa visokim tlakom.

Izvori

Dodatna literatura 
 Grlić, Lj. Samoniklo jestivo bilje, Zagreb 1980.

Vanjski linkovi 

Veprina